ผู้บัญชาการกองทัพบกซูดาน ลงจากตำแหน่ง หลังรัฐประหาร 1 วัน 
วันนี้ (13 เม.ย.2562) รายงานว่า พล.อ.อาเหม็ด อาวัด อิบน์ อูฟ รัฐมนตรีว่าการกระทรวงกลาโหมและผู้บัญชาการกองทัพบกของซูดาน ออกแถลงผ่านโทรทัศน์ประกาศลาออกจากตำแหน่งผู้นำประเทศซูดาน หลังจากนำรัฐประหารได้เพียง 1 วัน เพื่อโค่นล้มอำนาจของโอมาร์ อัล-บาเชียร์ อดีตประธานาธิบดี ที่มีมาอย่างยาวนานท่ามกลางการประท้วงของมวลชน พร้อมส่งมอบอำนาจการบริหารประเทศให้แก่ พล.ท.อับเดล ฟัตตาห์ อับเดลราห์มาน เบอร์ฮาน ( Abdel Fattah Abdelrahman Burhan)การตัดสินใจครั้งนี้เกิดขึ้นหลังประชาชนออกมาประท้วงบนท้องถนน เนื่องจากมีความเคลือบแคลงใจต่อผู้นำรัฐประหารที่อาจมีความสัมพันธ์ใกล้ชิดกับนายโอมาร์ อัล-บาเชียร์ โดยก่อนหน้านี้กองทัพประกาศว่าจะอยู่ในอำนาจเป็นเวลา 2 ปี ก่อนจัดการเลือกตั้งใหม่อย่างไรก็ตาม การลงจากตำแหน่งของโอมาร์ อัล-บาเชียร์นั้น เกิดขึ้นหลังจากเกิดเหตุการณ์ความไม่สงบต่อเนื่องหลายเดือน เนื่องจากปัญหาทางเศรษฐกิจ ซึ่งเริ่มตั้งแต่เดือน ธ.ค. ผู้ประท้วงในคาร์ทูมเฉลิมฉลองการจากไปการโค่นล้มอำนาจของอดีตประธานาธิบดีขณะที่สมาคมนักวิชาการซูดานซึ่งเป็นแกนนำในการประท้วงกล่าวว่า การตัดสินใจของอาเหม็ด อาวัด อิบน์ อูฟ ในการก้าวลงจากตำแหน่งผคือ ชัยชนะ ของประชาชนทั้งนี้ สำหรับผู้นำคนใหม่ที่จะเข้ามาบริหารประเทศนั้น เป็นบุคคลที่มีเชื่อเสียงทางการทหาร โดยสำนักข่าวเอพี รายงานว่า ประวัติการทำงานของเขาขาวสะอาดกว่านายพลคนอื่นๆ และเขายังได้ไปพบปะพูดคุยเพื่อรับฟังปัญหาจากประชาชนที่ออกมาประท้วงบนท้องถนนในครั้งนี้ด้วยอ่าน
พล.อ.อาเหม็ด อาวัด อิบน์ อูฟ รัฐมนตรีว่าการกระทรวงกลาโหมและผู้บัญชาการกองทัพบกของซูดาน ประกาศลาออกจากตำแหน่งผู้นำประเทศซูดาน หลังจากนำรัฐประหารได้เพียง 1 วัน
ซูดาน,รัฐประหาร,ThaiPBSnews